*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*19. számú előterjesztés*

Bátaszék Város Önkormányzat Képviselő-testületének 2025. január 29-én

16.00 órakor megtartandó ülésére

Döntés a TOP\_PLUSZ-1.2.3-21-TL1-2022-00010 kódszámú, Bátaszék, belterületi utak I. - Bezerédj utca tárgyú projekt megvalósításával kapcsolatosan

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** dr. Firle-Paksi Anna aljegyző  **Tárgyalja:**  PG Bizottság: 2025.01.28. |

**Tisztelt Képviselő-testület!**

A Bátaszék, belterületi utak I. - Bezerédj utca tárgyban benyújtott támogatási kérelmeket pozitívan bírálták el. A Támogatási Szerződés 2025.01.15. napon aláírásra került.

Projekt megvalósításának kezdő időpontja: 2025.01.01.

Projekt fizikai befejezésének tervezett napja: 2027.01.01.

Projekt teljes költsége: bruttó 80.196.500 Forint

A Támogatási Szerződés a Magyar Államkincstár által készített formátumban került aláírásra, abban változtatni nem lehet. Az előterjesztés mellékletét képező szerződés utólagos jóváhagyását javasoljuk.

Az építésre biztosított támogatás nagysága nettó 57,48 millió forint. A tervezői költségbecslésre figyelemmel egy beszerzési / közbeszerzési eljárás kiírása szükséges, az építés beszerzésének érdekében. Továbbá szükséges még a tervezők, műszaki ellenőr és esetlegesen közbeszerzési szakértő kiválasztása is.

Az építés megvalósítását az Önkormányzat látja el. A konzorciumi együttműködési megállapodás alapján a nyilvánosság biztosítását a Bátaszékért Marketing Nonprofit Kft., a projekt előkészítést, beszerzési eljárás lebonyolítását, műszaki ellenőri és a projektmenedzsmenti feladatokat a Bátaszéki Közös Önkormányzati Hivatal végzi.

Elképzeléseink alapján az alábbi ütemezésben tervezzük a projekt megvalósítását:

|  |  |  |
| --- | --- | --- |
| **Sorszám** | **Tevékenység** | **Befejezés időpontja** |
| 1 | Beszerzések lefolytatása (műszaki ellenőr, közbeszerzési tanácsadó/szakértő, tervdokumentációk) | 2025.03.31. |
| 2 | Tervdokumentáció rendelkezésre állása | 2025.06.30. |
| 3 | Beszerzési / közbeszerzési eljárás kivitelező kiválasztására | 2025.09.30. |
| 4 | Kivitelezés | 2025.11.30. |

A kiviteli tervdokumentáció elkészítéséhez és a projekt fizikai megvalósításához az Önkormányzatnak szükséges meghatározni tervezési programot. A tervezési program alapja a Támogatási kérelem mellékletét képező Megalapozó dokumentumban foglaltak. Ennek tartalmának megfelelően elkészítésre került a tervezési program –az előterjesztés melléklete, melyet elfogadni javaslunk.

1. **sz. H a t á r o z a t i j a v a s l a t:**

**a TOP\_PLUSZ-1.2.3-21-TL1-2022-00010 kódszámú, Bátaszék, belterületi utak I. - Bezerédj utca tárgyú projekt Támogatási Szerződésének jóváhagyására**

Bátaszék Város Önkormányzatának Képviselő-testülete a TOP\_PLUSZ-1.2.3-21-TL1-2022-00010 kódszámú, Bátaszék, belterületi utak I. - Bezerédj utca tárgyú projekt Támogatási Szerződését jóváhagyja.

*Határidő:* azonnal

*Felelős:* dr. Firle-Paksi Anna aljegyző

(a határozat megküldéséért)

*A határozatról értesül:* Bátaszéki KÖH Városüzemeltetési Iroda

irattár

1. **sz. H a t á r o z a t i j a v a s l a t:**

**a TOP\_PLUSZ-1.2.3-21-TL1-2022-00010 kódszámú, Bátaszék, belterületi utak I. - Bezerédj utca tárgyú projekt megvalósításának ütemtervéről szóló tájékoztató tudomásul vételére**

Bátaszék Város Önkormányzatának Képviselő-testülete a TOP\_PLUSZ-1.2.3-21-TL1-2022-00010 kódszámú, Bátaszék, belterületi utak I. - Bezerédj utca tárgyú projekt megvalósításának ütemtervét – az előterjesztés szerint - elfogadja.

*Határidő:* azonnal

*Felelős:* dr. Firle-Paksi Anna aljegyző

(a határozat megküldéséért)

*A határozatról értesül:* Bátaszéki KÖH Városüzemeltetési Iroda

irattár

1. **sz. H a t á r o z a t i j a v a s l a t:**

**a TOP\_PLUSZ-1.2.3-21-TL1-2022-00010 kódszámú, Bátaszék, belterületi utak I. - Bezerédj utca tárgyú projekt tervezési programjának jóváhagyására**

Bátaszék Város Önkormányzatának Képviselő-testülete a TOP\_PLUSZ-1.2.3-21-TL1-2022-00010 kódszámú, Bátaszék, belterületi utak I. - Bezerédj utca tárgyú projekt tervezési programját elfogadja.

*Határidő:* azonnal

*Felelős:* dr. Firle-Paksi Anna aljegyző

(a határozat megküldéséért)

*A határozatról értesül:* Bátaszéki KÖH Városüzemeltetési Iroda

irattár